Komission lausunto EY:n perustamissopimuksen 251 artiklan 2 kohdan c) alakohdan nojalla Euroopan parlamentin esittämistä muutoksista, jotka koskevat neuvoston yhteistä kantaa ehdotuksesta Euroopan parlamentin ja neuvoston direktiiviksi ilmassa olevan bentseenin ja hiilimonoksidin raja-arvoista, komission ehdotusta muuttava EY:n perustamissopimuksen 250 artiklan 2 kohdan nojalla esittämä /* KOM/2000/0525 lopull. - COD 98/0333 */





KOMISSION LAUSUNTO EY:n perustamissopimuksen 251 (2) (c) artiklan nojalla Euroopan parlamentin esittämistä muutoksista, jotka koskevat neuvoston yhteistä kantaa ehdotuksesta EUROOPAN PARLAMENTIN JA NEUVOSTON DIREKTIIVIKSI ilmassa olevan bentseenin ja hiilimonoksidin raja-arvoista KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 1998/0333 (COD) KOMISSION LAUSUNTO EY:n perustamissopimuksen 251 (2) (c) artiklan nojalla Euroopan parlamentin esittämistä muutoksista, jotka koskevat neuvoston yhteistä kantaa ehdotuksesta EUROOPAN PARLAMENTIN JA NEUVOSTON DIREKTIIVIKSI ilmassa olevan bentseenin ja hiilimonoksidin raja-arvoista 1. Tausta - Ehdotus esitettiin neuvostolle 1. joulukuuta 1998 (KOM(1998)591-1998/333 COD - EYVL C 53, 24.2.1999, s. 8). - Talous- ja sosiaalikomitea antoi ehdotuksesta puoltavan lausunnon (tarkistuksia ei esitetty) 25. maaliskuuta 1999 (CES/1999/333). Alueiden komitea päätti istunnossaan 28. kesäkuuta 1999, ettei se anna lausuntoa. - Euroopan parlamentti antoi lausuntonsa ensimmäisessä käsittelyssä 2. joulukuuta 1999. - Komissio teki muutetun ehdotuksen 11. huhtikuuta 2000 (KOM/2000/223 - 1998/333 (COD)). - Neuvosto pääsi kokouksessaan 13. joulukuuta 1999 poliittiseen yksimielisyyteen yhteisen kannan vahvistamisesta. - Neuvoston yhteinen kanta vahvistettiin 10. huhtikuuta 2000. - Euroopan parlamentti hyväksyi neuvoston yhteisen kannan toisessa käsittelyssä 6. heinäkuuta 2000 ja teki siihen yhden tarkistuksen. - Tässä lausunnossa esitetään komission kanta Euroopan parlamentin tekemästä tarkistuksesta Euroopan yhteisön perustamissopimuksen 251 artiklan 2 kohdan c alakohdan mukaisesti. 2. Komission ehdotuksen tavoite Direktiiviehdotuksen tavoitteena on vahvistaa bentseenille ja hiilimonoksidille raja-arvot ihmisten terveyden suojelemiseksi ilman laadun arvioinnista ja hallinnasta annetun neuvoston direktiivin 96/62/EY 4 artiklan ja liitteen I mukaisesti. 3. Komission lausunto parlamentin ehdottamasta tarkistuksesta 3.1. Parlamentin tarkistus toisessa käsittelyssä Parlamentin tarkistuksessa lisätään johdanto-osan 10 kappaleeseen vaatimus siitä, että vuonna 2004 suoritettavan direktiivin uudelleentarkastelun yhteydessä olisi otettava huomioon ulkoilman lisäksi myös sisätilojen ilman epäpuhtaudet. Vaikka direktiivi koskee yksinomaan ulkoilmaa, komissio on samaa mieltä siitä, että uudelleentarkastelussa olisi otettava huomioon kaikki terveysvaikutuksiin liittyvät näkökohdat. Komissio hyväksyy sen vuoksi tarkistuksen. 3.2. Muutettu ehdotus Komissio ei tee muutettua ehdotusta, mutta se pyytää neuvostoa ottamaan tämän lausunnon täysin huomioon sen käsitellessä parlamentin ehdottamaa tarkistusta. Komissio muuttaa Euroopan yhteisön 250 artiklan 2 kohdan mukaisesti ehdotustaan edellä tarkoitetulla tavalla.